Nafarroako Parlamentuko Unibertsitateko, Berrikuntzako eta Eraldaketa Digitaleko Batzordeak, 2021eko martxoaren 24an egindako bileran, honako erabaki hau onetsi zuen: “Erabakia, zeinaren bidez Nafarroako Gobernua premiatzen baita inklusioa eta gaikuntza digitala sustatzeko prestakuntza-ekintzen eta gaitasun digitalen plan bat ezar dezan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du sei hilabeteko epean ezar dezan inklusioa eta gaikuntza digitala sustatzeko prestakuntza-ekintzen eta gaitasun digitalen plan bat, zeina Unibertsitateko, Berrikuntzako eta Eraldaketa Digitaleko Departamentuak sustatuko baitu, Hezkuntza Departamentuaren, Eskubide Sozialetako Departamentuaren (desgaitasunen bat duten pertsonak ere kontuan hartzeko) eta Nafarroako Udal eta Kontzejuen Federazioren lankidetzarekin.

Iruñean, 2021eko martxoaren 25ean

Lehendakaria: Unai Hualde Iglesias